**SAMOEVALVACIJSKO POROČILO**

**ZA ŠOLSKO LETO 2011/12**

**poklicno in strokovno izobraževanje**

**IN**

**TEHNIŠKA GIMNAZIJA**

Pripravili:

Monika Rant in Sabina Šegula,

Članici komisije za kakovost Andreja Ahčin, ravnateljica

Potrjeno na Svetu zavoda: 17. 10. 2012

september, 2012

Biotehniški center Naklo ima tri enote: srednjo šolo, višjo strokovno šolo in medpodjetniški center.

Na srednji šoli izvajamo programe nižjega poklicnega izobraževanja, srednjega poklicnega izobraževanja, srednjega strokovnega izobraževanja, poklicno tehniškega izobraževanja in program tehniške gimnazije. V šolskem letu 2011/12 je bilo na srednji šoli vpisanih skupaj 811 dijakov, 645 na poklicnem in strokovnem izobraževanju ter 166 na tehniški gimnaziji.

Na srednji šoli Biotehniškega centra Naklo deluje Komisija za kakovost, ki skrbi za načrtno spremljanje kakovosti. Ker se pomena kakovosti za dobro delo in uspešen razvoj zavedamo, je samoevalvacija naša stalnica. Akcijski krog je temeljna metoda, po kateri dejavnosti izvajamo.

Prenos stalnega dela in spremljave izvajamo z uvedenimi »minutkami za kakovost« na rednih pedagoških sestankih preko celega šolskega leta – enkrat mesečno.

Ob spremljavi lastnega dela pa se povezujemo tudi izven šolskega prostora; z drugimi šolami in institucijami in tako izboljšujemo, primerjamo prakso.

Tako smo se po letu 2000 redno vključevali v razvojne in inovacijske projekte na nacionalnem nivoju, leta 2004 smo se vključili v projekt Konzorcija biotehniških šol: Biotehniška področja, najbolj učeča se okolja, in sodelovali v podprojektu: Širjenje sistema zagotavljanja kakovosti. V letu 2006 smo se vključili v dvoletni projekt Spremljanje kakovosti. V letu 2007 pa smo se vključili v nadaljevalni projekt Konzorcija biotehniških šol: Biotehniška področja, šole za življenje in razvoj. Omenjeni projekt poteka v obdobju od 2008 do 2012 in v sklopu projekta nadaljujemo s sistematičnim spremljanjem kakovosti. V letu 2010 smo se vključili tudi v projekt Biotehniškega centra: ISO 900 : 2008 z usposabljanjem presojevalcev.

K spremljanju in zagotavljanju kakovosti nas zavezujejo tudi Zakon o poklicnem in strokovnem izobraževanju (Ur.l. RS 79/2006) in navodila o prilagajanju izrednega poklicnega in strokovnega izobraževanja (Ur.l. RS 8/2008).

Vsako leto na spletni strani srednje šole objavimo letno poročilo komisije za kakovost.

V poročilu objavimo merljive kazalnike, ki jih med letom načrtno spremljamo in evalviramo.

6 kazalnikov spremljamo in evalviramo že več let. V podprojektu Širjenja sistema zagotavljanja kakovosti vsako leto izberemo en kazalnik, v šolskem letu 2010/11 je bil to uspeh na zaključnem izpitu in poklicni maturi.

V tabeli so zajeti podatki izmerjenih kazalnikov za šolsko leto 2010/11, ki jim sledi tudi kratka interpretacija.

V šolskem letu 2011/2012 smo v okviru dela na kakovosti pridobili dva pomembna certifikata;

priznanje; Q-VIZ 2012 IN SIQ ISO 9001 Q-1656. Vključili smo se tudi v projekt kolegialne presoje kakovosti, ki so ga koordinirali na CPI. V kolegialno presojo smo bili povabljeni skupaj s Centrom biotehnike in turizma - kmetijsko šolo Grm Novo mesto.

**POKLICNO IN STROKOVNO IZOBRAŽEVANJE**

Prednostne naloge:

|  |  |  |
| --- | --- | --- |
| **AKTIVNOSTI** | **KAZALNIKI** | **REALIZIRANO** |
| I. Sodelovanje šole s starši |  |  |
| 1. baza elektronskih naslovov | * zbir naslovov staršev v programu LoPollis | DA |
| 1. enkrat tedensko govorilne ure za starše | * govorilne ure učiteljev | DA |
| 1. trikrat letno predavanja za starše, Šola za starše | * 3 predavanja, vsaj 25 udeleženih staršev | DA – udeleženih 34 staršev |
| 1. trikrat letno roditeljski sestanki | * 3 roditeljski sestanki in skupne govorilne ure | DA |
| 1. individualno reševanje problemov | * dijaki s spremljavo šolske svetovalne službe | DA (161) |
| 1. 20-odstotni popust za starše pri tečajih | * vsaj za 20 staršev | DA – spodbujali, nismo pa uspeli zbirati podatka |
| II. Pouk |  |  |
| 1. raznovrstni pristopi za delo z otroki s posebnimi potrebami | * ponudba nadstandardnih programov, delo z nadarjenimi dijaki | DA – poročilo nadarjeni dijaki, otroci s posebnimi potrebami, krožki, tekmovanja in projekti |
| 1. osebni izobraževalni načrt | Statusi:   * športnika * kulturnika * tekmovalca * ob učni neuspešnosti * ob prehodu v drug program * otroka s posebnimi potrebami | DA |
| 1. razvoj aktivnih metod učenja | * projektno delo, aktivnost na dijaku | DA – dvakrat po dva projektna dneva, projektno delo v okviru poklicne mature in zaključnega izpita, medpredmetne povezave, aktivnosti ob pouku, kjer dijake aktivno projektno vključujemo, delovno mesto – kot učno okolje (šolska trgovina, sprejem gostov . . .) |
| 1. medpredmetni pouk | * 20 izvedenih tem | DA – presegli načrt – organiziramo festival primerov dobrih praks, kjer se predstavijo posamezni primeri. |
| 1. učni uspeh | * 94 % | SPI ‒ 87,90 %  SSI – 94, 84 %  SPI+SSI ‒ 92,00 %  PTI ‒ 68.91 % |
| 1. realizacija pouka | * 100 % | DA – 100,26 |
| III. Spremljanje vpisa |  |  |
| 1. spremljanje vpisa in analiza po OŠ | ‒ povečan vpis iz različnih šol | DA, zabeležili pa zmanjšanje vpisa iz Ljubljane |
| 1. urejanje spletne strani | ‒ ažurno urejena spletna stran | DA, nekatere vzorno izstopajo |
| IV. Spremljanje uspešnosti absolventov |  |  |
| 1. spremljanje absolventov in sodelovanje z njimi | ‒ v bazi 87 novih elektronskih naslovov | DA 87 novih |
| V. Sodelovanje šole z okoljem |  |  |
| 1. sodelovanje z društvi, lokalnim okoljem na tradicionalnih razstavah in informativnih dnevih | na skupnih prireditvah je sodelovalo 20 delovišč | DA |
| VI. Klima v kolektivu |  |  |
| 1. neformalna druženja | tečaji in skupne aktivnosti za zaposlene (kuhanje, izdelava nakita, skupni športni dnevi) – 6 | DA |
| VII. Aktivnosti dijakov |  |  |
| 1. število dijakov na tekmovanjih | 65 | 337 |
| 1. število map učnih dosežkov | 640 | 645 |
| 1. število dijakov, aktivnih v šolskih krožkih | 130 | 182 |
| 1. število dijakov, vključenih v projekte | 65 | 645, nekateri v različnih projektih |

Posebno pozornost bomo namenili evalvaciji. Konec aprila bomo anketirali zaključne letnike na področju metod poučevanja in na področju klime. Hkrati se od njih pridobi elektronske naslove za bazo, ki je potrebna za sledenje absolventov.

Po opravljenih projektnih dnevih bomo evalvirali vse dijake in profesorje (na pedagoški konferenci).

**TEHNIŠKA GIMNAZIJA**

Prednostne naloge:

|  |  |  |
| --- | --- | --- |
| **AKTIVNOSTI** | **KAZALNIKI** | **REALIZIRANO** |
| I. Sodelovanje šole s starši |  |  |
| baza elektronskih naslovov | zbir naslovov staršev v svetovalni službi, zbir naslovov pri razrednikih, še zbir po razredih | DA |
| enkrat tedensko govorilne ure za starše | govorilne ure učiteljev | DA |
| trikrat letno predavanja za starše, Šola za starše | 3 predavanja, vsaj 35 udeleženih staršev | DA – udeleženih 34 staršev |
| trikrat letno roditeljski sestanki | 3 roditeljski sestanki in skupne govorilne ure | DA |
| individualno reševanje problemov | dijakov s spremljavo šolske svetovalne službe | DA |
| 20-odstotni popust za starše pri tečajih | vsaj za 20 staršev | DA – spodbujali, nismo pa uspeli zbirati podatka |
| II. Pouk |  |  |
| učni uspeh | 95 % | 92,12% |
| realizacija pouka | 100 % | 101 |
| raznovrstni pristopi za delo z otroki s posebnimi potrebami | ponudba nadstandardnih programov, delo z nadarjenimi dijaki | DA |
| osebni izobraževalni načrt | statusi:   * športnika * kulturnika * tekmovalca * ob učni neuspešnosti * ob prehodu v drug program * otroka s posebnimi potrebami | DA |
| razvoj aktivnih metod učenja | projektno delo, aktivnost na dijaku | DA – dvakrat po dva projektna dneva, medpredmetne povezave, aktivnosti ob pouku, kjer dijake aktivno projektno vključujemo |
| samoevalvacija | izvedba anket in opravljena analiza | Opravljena od marca do aprila 2012 |
| medpredmetni pouk | 12 izvedenih tem | Izvedenih DA – presegli načrt – organiziramo prvi festival Ko učim, gradim, kjer jih bomo nekaj tudi javno predstavili |
| III. Spremljanje vpisa |  |  |
| spremljanje vpisa in analiza po OŠ | povečan vpis iz različnih šol | Povečan vpis |
| urejanje spletne strani | ažurno urejena spletna stran | DA, nekatere vzorno izstopajo |
| IV. Sodelovanje šole z okoljem |  |  |
| sodelovanje z društvi, lokalnim okoljem na tradicionalnih razstavah in informativnih dnevih | na skupnih prireditvah bomo sodelovali z OŠ, SŠ in lokalnimi društvi | Sodelovali z OŠ Naklo na materinskem dnevu, v okviru festivala primerov dobrih praks smo sodelovali s šolami Konzorcija biotehniških šol Slovenije, z društvom Pod krivo jelko sodelovali na razstavah, z RK Kranj izvedli krvodajalsko akcijo in akcijo Drobtinica, z društvom Korak smo sodelovali na novoletnem dobrodelnem bazaju |
| V. Aktivnosti dijakov |  |  |
| število dijakov na šolskih tekmovanjih v znanju, športu ter udeležba na regijskih in državnih tekmovanjih | 55 dijakov | 105 |
| število map učnih dosežkov | 110 | 166 |
| število dijakov, aktivnih v šolskih krožkih | 45 | 118 |
| število javnih prireditev | 7 | 7 |
| število dijakov, vključenih v projekte | 56 | 166, nekateri v več različnih |

1. SODELOVANJE ŠOLE S STARŠI

Sodelovanje šole s starši je za nas eno bistveni področji kakovostnega delovanja in ključa do uspeha. Želimo, da je šola staršem dostopna, da težave z dijaki rešujemo skupaj. Želimo imeti čim boljši stik s starši in v ta namen se trudimo pridobiti čim več kontaktnih podatkov staršev, predvsem elektronske naslove. Pomemben nam je osebni stik s starši, tako, da ima vsak učitelj tedenske govorilne ure za starše, trikrat v šolskem letu smo izvedli skupne govorilne ure za starše. Povečuje se individualno reševanje problemov, ker želimo težave reševati čim hitreje, da dijak lahko osebnostno napreduje. Povečal se je obisk staršev v šoli za starše, šolo je obiskovalo 34 staršev.

Z delom bomo nadaljevali v prihodnjem šolskem letu.

1. POUK

Otroci s posebnimi potrebami so tudi nadarjeni dijaki, katerim ponujamo posebno pozornost in smo v šolskem letu 2010/11 pričeli z načrtnim sistematičnim delom z nadarjenimi dijaki. Povečalo se je število otrok s posebnimi potrebami, ki imajo odločbo Ministrstva za šolstvo o dodatni učni oz. drugi pomoči. Veča se integracija otrok s posebnimi potrebami v redne programe. Statuse smo dijakom podeljevali približno v enakem razmerju kot prej. Poudarek je na individualnem izobraževalnem načrtu, s katerim se odgovornost prvenstveno prenaša na dijaka. Z dijaki smo izvedli smo 64 ur delavnic učenje učenja. Zavedamo se, da je odgovornost za individualni načrt na dijaku, da pa pedagoški delavci dijaku stojimo ob strani in mu nuditi podporo. Izvedena sta bila dvakrat po dva projektna dneva. Pomembna novost je bila vključitev dijakov na praktično delo v šolsko trgovino, s tem smo v pouk vključevali delovno mesto, kot učno okolje.

V okviru Konzorcija biotehniških šol, prikažemo posamezne primere medpredmetnega povezovanja in drugih oblik dela pri pouku, na festivalu primerov dobrih praks.

Pri dijakih smo izvedli tudi ankete o zadovoljstvu pri posameznih urah pouka.

V prihodnjem šolskem letu načrtujemo popis in spremljavo izdelkov ter storitev, ki nastanejo pri praktičnem pouku. Uvedli bomo karierno mapo, kjer bodo dijaki sistematično zbirali in s tem tudi razvijali svoje poklicne kompetence ter spretnosti.

Poudarek bo še naprej na medpredmetnem povezovanju in kompetenčno zasnovanem pouku.

1. SPREMLJANJE VPISA

Vpis smo spremljali in analizirali, ugotavljamo, da imajo velik pomen pri prepoznavnosti naše šole naravoslovne delavnice. Bolj kot prepoznavnost preko medijev, se kaže prepoznavnost preko dijakov, ki že obiskujejo našo šolo. Vpis se je povišal, vendar

zmanjšal se je vpis iz ljubljanske regije.

V prihodnjem šolskem letu bomo uvedli še dodatno spremljavo ter analizo števila prijav ob roku za oddajo prijave na vpis.

1. SPREMLJANJE USPEŠNOSTI ABSOLVENTOV

Povečali smo bazo elektronskih naslovov absolventov za kar 87. Na ta način bomo lažje pridobili povratne informacije o njihovi uspešnosti in nadaljnjem študiju.

Pripravili smo akcijski načrt spremljanja uspešnosti absolventov.

**Generacija: zaključni letniki 2011/12**

|  |  |  |  |
| --- | --- | --- | --- |
| Št. | Dejavnost | Časovni okvir | Opombe |
| 1. | Pridobivanje informacij o prijavah  Obrazec: Podatki o prijavah na študijske programe | Marec 2012 | Ni anonimno |
| 2. | Preverjanje uspešnosti vpisa ali zaposlitve po e- mailu  Uporaba ankete eProSurvey  ali po telefonu | Oktober 2012 | Ni anonimno |
| 3. | Analiza dobljenih rezultatov | November 2012 | So anonimni |
| 4. | Predstavitev rezultatov | Nov. –Dec. 2012 |  |
| 5. | Posodobitev orodja za načrt spremljanja uspešnosti maturantov glede na dobljene enoletne izkušnje | April 2013 |  |

1. SODELOVANJE ŠOLE Z OKOLJEM, DELODAJALCI

Sodelovanje z okoljem se uspešno izvaja še naprej. Lokalno okolje, delodajalci, društva se vključujejo v dejavnosti na šoli (Dan poklicev, sejmi, tradicionalne razstave, predavanja, pouk). Povečalo se je število novih delovišč. Na skupnih prireditvah je sodelovalo 20 delovišč.

1. KLIMA V KOLEKTIVU

Na področju neformalnih srečanj smo izvedli kar nekaj dodatnih aktivnosti, ki so prispevale k boljši klimi (tečaji za zaposlene - (kuhanje, cvetlični aranžmaji …), izlet v Beograd, novoletno druženje, športni dan za zaposlene in zaključni piknik, neformalno druženje – organizirani ogledi strokovnih sejmov (hortikultura 3-krat), obisk gledališča, kavica v zbornici, potopisi med glavnimi odmori. Organizirali in izvedli smo planinski izlet v Dolomite.

1. AKTIVNOSTI DIJAKOV

Dijaki so poleg rednega dela v šoli, aktivni tudi na drugih področjih. Predvsem se je glede na kazalnike zelo veliko dijakov udeležilo različnih tekmovanj ter vključilo v različne projekte. Na ta način dijaki širijo nabor strokovnih in osebnih kompetenc.